KOMISSION TÄYTÄNTÖÖNPANOPÄÄTÖS (EU) 2022/498,

annettu 22 päivänä maaliskuuta 2022,

täytäntöönpanopäätöksen (EU) 2020/167 muuttamisesta siltä osin kuin on kyse yhdenmukaistetuista standardeista, jotka koskevat lumivyöryn uhrien paikannuslaitteita, satelliittimaa-asemia ja -järjestelmiä, siirtyvän satelliittimaaradioliikenteen maa-asemia, siirtyvän satelliittimeriradioliikenteen maa-asemia, IMT-matkaviestinjärjestelmien laitteita, kiinteitä radiojärjestelmiä, digitaalisia antennitelevisioverkon lähettimiä, matkaviestinpalvelujen tarjoamiseen ilma-aluksessa tarkoitettujen järjestelmien tukiasemia, laajakaistaisia datasiirtolaitteita, ääniyleisradiovastaanottimia, äänitaajuusinduktiosilmukka-ajureita, ensiötutkia ja TETRA-radiolaitteita

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan,

sekä katsoo seuraavaa:

(1) Euroopan parlamentin ja neuvoston direktiivin 2014/53/EU (2) 16 artiklan mukaan radiolaitetta, joka on sellaisten yhdenmukaistettujen standardien tai niiden osien mukainen, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin 3 artiklassa vahvistettujen olennaisten vaatimusten mukaisena, jotka kyseiset standardit tai niiden osat kattavat.

(2) Komissio esitti täytäntöönpanopäätöksessä C(2015) 5376 (3) Euroopan sähkötekniikan standardointikomitealle (Cenelec) ja Euroopan telealan standardointilaitokselle (ETSI) pyynnön radiolaitteita koskevien yhdenmukaistettujen standardien laatimisesta ja tarkistamisesta direktiivin 2014/53/EU tueksi, jäljempänä ’pyyntö’.

(3) Pyynnön perusteella ETSI laati seuraavat uudet yhdenmukaistetut standardit: EN 300718–1 V2.2.1 lumivyöryn uhrien paikannuslaitteille, EN 303345–3 V1.1.1 ja EN 303345–4 V1.1.1 ääniyleisradiovastaanottimille, EN 303348 V1.2.1 äänitaajuusinduktiosilmukka-ajureille, EN 303364–2 V1.1.1 ensiötutkille, EN 303372–1 V1.2.1, EN 303372–2 V1.2.1, EN 303413 V1.2.1, EN 303980 V1.2.1 ja EN 303981 V1.2.1 satelliittiasemille ja -järjestelmille sekä EN 303758 V1.1.1 TETRA-radiolaitteille.

(4) Pyynnön perusteella ETSI tarkisti seuraavia yhdenmukaistettuja standardeja: EN 301444 V2.1.2, EN 301908–15 V11.1.2, EN 302296–2 V1.2.1, EN 302480 V2.1.2 ja EN 302567 V1.2.1, joiden viitetiedot on julkaistu Euroopan unionin virallisen lehden C-sarjassa komission tiedonannolla 2018/C 326/04 (4). Tämän seurauksena hyväksyttiin seuraavat tarkistetut yhdenmukaistetut standardit: EN 301444 V2.2.1 satelliittiasemille ja -järjestelmille, EN 301908–15 V15.1.1 IMT-matkaviestinjärjestelmille, EN 302296 V2.2.1 digitaalisille antennitelevisioverkon lähettimille, EN 302480 V2.2.1 matkaviestinpalvelujen tarjoamiseen ilma-aluksessa tarkoitettujen järjestelmien tukiasemille, EN 302567 V2.2.1 laajakaistaisille datasiirtolaitteille.

(5) Pyynnön perusteella ETSI tarkisti myös seuraavia yhdenmukaistettuja standardeja, jotka koskevat IMT-matkaviestinjärjestelmiä: EN 301908–1 V13.1.1, EN 301908–14 V13.1.1 ja EN 301908–18 V13.1.1, joiden viitetiedot on lisätty komission täytäntöönpanopäätöksen (EU) 2020/167 (5) liitteeseen I. Tämän seurauksena hyväksyttiin seuraavat tarkistetut yhdenmukaistetut standardit: EN 301908–1 V15.1.1, EN 301908–14 V15.1.1 ja EN 301908–18 V15.1.1. Lisäksi ETSI tarkisti kiinteitä radiojärjestelmiä koskevan yhdenmukaistetun standardin EN 302217–2 V3.2.2, jonka viitetiedot on lisätty täytäntöönpanopäätöksen (EU) 2020/167 liitteeseen II. Tämän seurauksena hyväksyttiin tarkistettu yhdenmukaistettu standardi EN 302217–2 V3.3.1.

(6) Komissio on yhdessä ETSIn kanssa arvioinut, ovatko nämä uudet ja tarkistetut yhdenmukaistetut standardit pyynnön mukaisia.

(7) Yhdenmukaistetut standardit EN 301908–14 V15.1.1, EN 301908–15 V15.1.1, EN 301908–18 V15.1.1, EN 302217–2 V3.3.1, EN 302480 V2.2.1, EN 302567 V2.2.1, EN 303345–3 V1.1.1, EN 303345–4 V1.1.1, EN 303348 V1.2.1, EN 303372–2 V1.2.1, EN 303413 V1.2.1 ja EN 303758 V1.1.1 täyttävät olennaiset vaatimukset, jotka niiden on tarkoitus kattaa ja joista säädetään direktiivin 2014/53/EU 3 artiklassa. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.

(8) Yhdenmukaistetun standardin EN 300718–1 V2.2.1 lausekkeen 5.1.3.1 viimeisessä virkkeessä ei täsmennetä kaikkia edellytyksiä, jotka koskevat todentamismekanismeja, mikä mahdollistaa kyseisessä yhdenmukaistetussa standardissa vahvistettujen eritelmien subjektiivisen tulkinnan. Siinä ei myöskään aseteta vaatimuksia, jotka liittyisivät harhatoistovaimennukseen, joka on haitallisten häiriöiden syntymiseen mahdollisesti liittyvä vastaanotinten parametri. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(9) Yhdenmukaistetun standardin EN 301444 V2.2.1 lausekkeen 5.2.1 toisessa kappaleessa ei määrätä todentamiskriteerejä siinä vahvistettujen eritelmien täyttymiselle, jolloin tulokset saattavat olla epävarmoja. Lisäksi sen lausekkeessa 5.2.2.3.1 vahvistetaan laitteiden asennusta koskevat eritelmät, mikä on vastoin yhdenmukaistetun standardin tarkoitusta. Lausekkeen 5.2.3 ensimmäisessä kappaleessa, lausekkeen 5.2.4 ensimmäisessä kappaleessa ja lausekkeen 5.2.5 ensimmäisessä kappaleessa annetaan valmistajalle mahdollisuus muuttaa laitetta testausta varten, mikä voi johtaa epätarkkoihin tuloksiin ja lisätä epävarmuutta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(10) Yhdenmukaistetun standardin EN 301908–1 V15.1.1 lauseketta 5.3.2.1 koskevassa huomautuksessa 3 annetaan valmistajalle mahdollisuus valita muu kuin kyseisessä standardissa määrätty testausmenetelmä. Tämä voi johtaa erilaisiin testituloksiin ja aiheuttaa oikeudellista epävarmuutta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(11) Yhdenmukaistetun standardin EN 302296 V2.2.1 lausekkeessa 5.4.2.5 kuvataan epätarkka, kytkentälaitteen avulla toteutettava testausjärjestely, jonka tulosten tulkintaan liittyy suurta epävarmuutta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(12) Yhdenmukaistetun standardin EN 303364–2 V1.1.1 lausekkeissa 4.2.1.4 ja 5.3.1.5 kuvataan erityinen skenaario, jossa tehonsiirto lähettimestä antenniin tapahtuu WR284/WG10/R32-aaltoputken avulla, mikä tarkoittaa, että kyseinen standardi kattaa vain osan niistä olennaisista vaatimuksista, jotka sen on tarkoitus kattaa. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(13) Yhdenmukaistetun standardin EN 303372–1 V1.2.1 lausekkeen 4.3.5 mukaan sitä ei sovelleta tietyissä teknisissä olosuhteissa, joiden osalta ei ole vahvistettu haitallisten häiriöiden välttämiseen tähtääviä toimenpiteitä. Tämä voi johtaa siihen, että satelliittiverkkoihin ja muihin palveluihin kohdistuu haitallisia häiriöitä. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(14) Yhdenmukaistetun standardin EN 303980 V1.2.1 lausekkeen 6.1.1 toisessa virkkeessä annetaan valmistajalle mahdollisuus valita muu kuin kyseisessä standardissa määrätty testausmenetelmä. Tämä voi johtaa erilaisiin testituloksiin ja saattaa aiheuttaa oikeudellista epävarmuutta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(15) Yhdenmukaistetun standardin EN 303981 V1.2.1 lausekkeen 6.1.1 toisessa virkkeessä annetaan valmistajalle mahdollisuus valita muu kuin kyseisessä standardissa määrätty testausmenetelmä. Tämä voi johtaa erilaisiin testituloksiin ja saattaa aiheuttaa oikeudellista epävarmuutta. Näin ollen kyseisen yhdenmukaistetun standardin viitetiedot olisi julkaistava varauksin Euroopan unionin virallisessa lehdessä.

(16) Täytäntöönpanopäätöksen (EU) 2020/167 liitteessä I luetellaan direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka julkaistaan Euroopan unionin virallisessa lehdessä, ja kyseisen täytäntöönpanopäätöksen liitteessä II luetellaan niiden yhdenmukaistettujen standardien viitetiedot, jotka julkaistaan Euroopan unionin virallisessa lehdessä varauksin.

(17) Sen varmistamiseksi, että direktiivin 2014/53/EU tueksi laadittujen yhdenmukaistettujen standardien viitetiedot luetellaan yhdessä säädöksessä, yhdenmukaistettujen standardien EN 301908–14 V15.1.1, EN 301908–15 V15.1.1, EN 301908–18 V15.1.1, EN 302217–2 V3.3.1, EN 302480 V2.2.1, EN 302567 V2.2.1, EN 303345–3 V1.1.1, EN 303345–4 V1.1.1, EN 303348 V1.2.1, EN 303372–2 V1.2.1, EN 303413 V1.2.1 ja EN 303758 V1.1.1 viitetiedot olisi sisällytettävä täytäntöönpanopäätöksen (EU) 2020/167 liitteeseen I ja yhdenmukaistettujen standardien EN 300718–1 V2.2.1, EN 301444 V2.2.1, EN 301908–1 V15.1.1, EN 302296 V2.2.1, EN 303364–2 V1.1.1, EN 303372–1 V1.2.1, EN 303980 V1.2.1 ja EN 303981 V1.2.1 viitetiedot kyseisen täytäntöönpanopäätöksen liitteeseen II.

(18) Yhdenmukaistetut standardit EN 301444 V2.2.1, EN 301908–1 V15.1.1, EN 301908–14 V15.1.1, EN 301908–15 V15.1.1, EN 301908–18 V15.1.1, EN 302217–2 V3.3.1, EN 302296 V2.2.1, EN 302480 V2.2.1 ja EN 302567 V2.2.1 korvaavat yhdenmukaistetut standardit EN 301444 V2.1.2, EN 301908–1 V13.1.1, EN 301908–14 V13.1.1, EN 301908–15 V11.1.2, EN 301908–18 V13.1.1, EN 302217–2 V3.2.2, EN 302296–2 V1.2.1, EN 302480 V2.1.2 ja EN 302567 V1.2.

(19) Sen vuoksi on tarpeen poistaa yhdenmukaistettujen standardien EN 301444 V2.1.2, EN 301908–15 V11.1.2, EN 302296–2 V1.2.1, EN 302480 V2.1.2 ja EN 302567 V1.2.1 viitetiedot Euroopan unionin virallisen lehden C-sarjasta (6). Täytäntöönpanopäätöksen (EU) 2020/167 liitteessä III luetellaan niiden direktiivin 2014/53/EU tueksi laadittujen radiolaitteita koskevien yhdenmukaistettujen standardien viitetiedot, jotka on poistettu Euroopan unionin virallisen lehden C-sarjasta. Edellä mainitut viitetiedot on aiheellista lisätä kyseiseen liitteeseen.

(20) Lisäksi on tarpeen poistaa yhdenmukaistettujen standardien EN 301908–1 V13.1.1, EN 301908–14 V13.1.1, EN 301908–18 V13.1.1 ja EN 302217–2 V3.2.2 viitetiedot Euroopan unionin virallisen lehden L-sarjasta. Näin ollen on aiheellista poistaa kyseiset viitetiedot täytäntöönpanopäätöksen (EU) 2020/167 liitteistä I ja II.

(21) Jotta valmistajilla olisi riittävästi aikaa valmistautua yhdenmukaistettujen standardien EN 301444 V2.2.1, EN 301908–1 V15.1.1, EN 301908–14 V15.1.1, EN 301908–15 V15.1.1, EN 301908–18 V15.1.1, EN 302217–2 V3.3.1, EN 302296 V2.2.1, EN 302480 V2.2.1 ja EN 302567 V2.2.1 soveltamiseen, on tarpeen lykätä yhdenmukaistettujen standardien EN 301444 V2.1.2, EN 301908–1 V13.1.1, EN 301908–14 V13.1.1, EN 301908–15 V11.1.2, EN 301908–18 V13.1.1, EN 302217–2 V3.2.2, EN 302296–2 V1.2.1, EN 302480 V2.1.2 ja EN 302567 V1.2.1 poistamista.

(22) Sen vuoksi täytäntöönpanopäätöstä (EU) 2020/167 olisi muutettava.

(23) Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Tämän päätöksen olisi sen vuoksi tultava voimaan kiireellisesti,

ON HYVÄKSYNYT TÄMÄN PÄÄTÖKSEN:

1 artikla Muutetaan täytäntöönpanopäätös (EU) 2020/167 seuraavasti: 1) Muutetaan liite I tämän päätöksen liitteen I mukaisesti; 2) Muutetaan liite II tämän päätöksen liitteen II mukaisesti; 3) Muutetaan liite III tämän päätöksen liitteen III mukaisesti.

2 artikla Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.

Tehty Brysselissä 22 päivänä maaliskuuta 2022. Komission puolesta Puheenjohtaja Ursula VON DER LEYEN

(1) EUVL L 316, 14.11.2012, s. 12.

(2) Euroopan parlamentin ja neuvoston direktiivi 2014/53/EU, annettu 16 päivänä huhtikuuta 2014, radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta (EUVL L 153, 22.5.2014, s. 62).

(3) Commission Implementing Decision C(2015) 5376 of 4 August 2015 on a standardisation request to the European Committee for Electrotechnical Standardisation and to the European Telecommunications Standards Institute as regards radio equipment in support of Directive 2014/53/EU of the European Parliament and of the Council (direktiivin 2014/53/EU mukaisten standardien laadintapyyntöä koskeva komission täytäntöönpanopäätös, annettu 4. elokuuta 2015, ei suomenkielistä versiota).

(4) Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta annetun Euroopan parlamentin ja neuvoston direktiivin 1999/5/EY sekä radiolaitteiden asettamista saataville markkinoilla koskevan jäsenvaltioiden lainsäädännön yhdenmukaistamisesta ja direktiivin 1999/5/EY kumoamisesta annetun Euroopan parlamentin ja neuvoston direktiivin 2014/53/EU täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 326, 14.9.2018, s. 114).

(5) Komission täytäntöönpanopäätös (EU) 2020/167, annettu 5 päivänä helmikuuta 2020, Euroopan parlamentin ja neuvoston direktiivin 2014/53/EU tueksi laadituista radiolaitteita koskevista yhdenmukaistetuista standardeista (EUVL L 34, 6.2.2020, s. 46).

(6) EUVL C 326, 14.9.2018, s. 114.